Tuomarin virsi
Näin lausui valtakunnassaan
 Maan herrat tuomareille.
 Jotk’ asettivat maailmaan
 He turvaks mahtaville:
 ”Kun ratkaisette riitoja,
 Istutte oikeutta,
 On puollettava rikkaita,
 Maan yksinomistusta.

 Etuja orpoin polkekaa,
 Leskiä sortakaatte.
 Mutt’ konnia te puoltakaa
 Ja syytön tuomitkaatte;
 Mahtavain edun vartijat
 Te olkaa maailmassa,
 Suurkähveltäjää suojelkaat
 Toimessaan kavalassa.

 Myös teidät siitä palkitaan,
 Siis sitä muistakaatte,
 Ett’ itse siitä aikanaan
 Te hyvät edut saatte.
 Näin sanoo teille mahti maan,
 Jumalan asettama:
 Kun näin te aina teette vaan,
 On virkapaikka varma.”